
Holtfához kötődő bogarak vizsgálata őrségi erdőkben

Az alábbi tanulmányban a xilofág rovarközösség és a holtfa mennyiségi és minőségi
paramétereit hasonlítottuk össze egy őrségi erdőrezervátumban (Szalafői Erdőrezervátum) és
egy gazdasági erdőben (Szalafő 12 K).

Az alábbi kérdésekre kerestünk a választ: (1) Van-e számottevő különbség az
erdőrezervátum magterülete és a gazdasági erdő bogárközössége között? (2) Ha van
különbség, akkor ez köthető-e a holtfa mennyiségéhez, illetve minőségéhez?

Az eredményekből kiderül, hogy a két terület holtfa viszonyai nagyban különböznek
egymástól. A magterületen található holt fa közel ötszörös fatömeggel bír a gazdasági erdőhöz
képest, valamint a korhadási fázisa is magasabb. A gazdasági erdőben, hiányoznak egyes
korhadási fázisok és az álló holtfa mennyisége is csekély. A korhadási fázisok hiánya
elsősorban az erdőhasználatra visszavezethető.

A két erdő bogárközössége között nem mutatható ki szignifikáns különbség. Bray-
Curtis index alapján ez 73 %-os hasonlóságot jelent. Továbbá bogárfauna szempontjából a
Rényi-féle diverzitás rendezés szerint egyértelműen nem rangsorolható a két terület.



